## Odluka o kriterijima raspodjele državne kvote i trajne individualne kvote u 2014. godini

### NN 12/2014 (31.1.2014.), Odluka o kriterijima raspodjele državne kvote i trajne individualne kvote u 2014. godini

MINISTARSTVO POLJOPRIVREDE

226

Na temelju članka 9. stavaka 8. i 10. Zakona o morskom ribarstvu (»Narodne novine« broj 81/2013) i na temelju članka 4. stavaka 6., 7., 15. i 16. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« broj 11/2014) (u daljnjem tekstu: Pravilnika), ministar poljoprivrede donosi

ODLUKU

O KRITERIJIMA RASPODJELE DRŽAVNE KVOTE I TRAJNE INDIVIDUALNE KVOTE U 2014. GODINI

I.

Ovom Odlukom određuju se:

– raspodjela Državne kvote i Trajne individualne kvote za 2014. godinu na plovila – plivarice tunolovke,

– raspodjela Trajne individualne kvote za 2014. godinu na plovila – udičarski alati u gospodarskom ribolovu.

II.

Državna kvota u količini od 13,59 tona za 2014. godinu dodjeljuje se ribarskom plovilu Sestrica, CFR 000004792, serijski broj povlastice za gospodarski ribolov na moru 2880.

Ministarstvo poljoprivrede će zaključiti Ugovor s vlasnikom/ovlaštenikom ribarskog plovila Sestrica o dodjeli Državne kvote, kojim će se odrediti prava i obveze korisnika Državne kvote.

III.

Raspodjela ukupne izlovne kvote za plivarice tunolovke od 367 tona na Trajne individualne kvote za 2014. godinu za plivarice tunolovke određuje se temeljem Odluke o kriterijima raspodjele trajne i godišnje izlovne kvote za ribolov tune (Thunnus thynnus) plivaricom tunolovkom (»Narodne novine« broj 32/2011, 34/2011 i 37/2011) i/ili temeljem trajnog ustupanja kvote sukladno članku 4. stavku 8. Pravilnika.

Popis plovila – plivarice tunolovke, s dodijeljenim Trajnim individualnim kvotama za 2014. godinu u postotku:

|  |  |  |  |
| --- | --- | --- | --- |
| Redni broj | CFR broj | Ime broda | Trajna individualna kvota za 2014. g. (%) |
| 1 | HRV000001579 | SARDINA I | 3,85 |
| 2 | HRV000002313 | NEPTUN I | 3,75 |
| 3 | HRV000000906 | JADRAN I | 3,60 |
| 4 | HRV000004774 | CARICA | 8,22 |
| 5 | HRV000002589 | NEPTUN II | 3,55 |
| 6 | HRV000001486 | NAPREDAK | 3,49 |
| 7 | HRV000001446 | TULJAN | 3,35 |
| 8 | HRV000000885 | MARINERO II | 3,19 |
| 9 | HRV000004817 | LUBIN DVA | 3,19 |
| 10 | HRV000003219 | SIN KALI I | 3,07 |
| 11 | HRV000000743 | FULIJA | 3,01 |
| 12 | HRV000000742 | HRVATSKI USPJEH | 5,71 |
| 13 | HRV000000741 | KALI DVA | 2,91 |
| 14 | HRV000001447 | KALI | 3,41 |
| 15 | HRV000001452 | BOŽO | 2,62 |
| 16 | HRV000002151 | ŠKODA | 2,57 |
| 17 | HRV000000726 | OŠLJAK DVA | 2,52 |
| 18 | HRV000001148 | PONOS | 2,44 |
| 19 | HRV000001485 | EVA | 2,94 |
| 20 | HRV000000901 | DAVORIN | 2,36 |
| 21 | HRV000003074 | SARDINA II | 12,40 |
| 22 | HRV000000911 | NEMIRNA | 2,21 |
| 23 | HRV000002522 | DINKO | 2,21 |
| 24 | HRV000001454 | LAGUNA | 2,05 |
| 25 | HRV000001026 | EVA DVA | 1,72 |
| 26 | HRV000000984 | JORDAN | 1,71 |
| 27 | HRV000002903 | TULJAN DVA | 0,56 |
| 28 | HRV000002167 | UŠATA | 1,65 |
| 29 | HRV000002229 | NEKTON | 1,51 |
| 30 | HRV000002568 | RIBAR | 1,45 |
| 31 | HRV000001676 | PONOS DVA | 1,44 |
| 32 | HRV000000740 | TRATICA | 1,36 |

IV.

Raspodjela ukupne izlovne kvote za udičarske alate od 7,5 tona na Trajne individualne kvote za 2014. godinu za udičarske alate u gospodarskom ribolovu određuje se temeljem Odluke o kriterijima raspodjele trajne i godišnje izlovne kvote za ribolov tune (Thunnus thynnus) udičarskim alatima u gospodarskom ribolovu (»Narodne novine« broj 30/2012) i/ili temeljem trajnog ustupanja kvote sukladno članku 4. stavku 8. Pravilnika.

Popis plovila – udičarski alati u gospodarskom ribolovu, s dodijeljenim Trajnim individualnim kvotama za 2014. godinu u postotku:

|  |  |  |  |
| --- | --- | --- | --- |
| Redni broj | CFR | Reg. oznaka plovila | Trajna individualna  kvota za 2014. g. (%) |
| 1 | HRV000001609 | 700 VD | 14,77 |
| 2 | HRV000015428 | 214-DB | 13,49 |
| 3 | HRV000001354 | 563-VD | 11,70 |
| 4 | HRV000002120 | 212-TI | 9,58 |
| 5 | HRV000003609 | 90-TI | 6,60 |
| 6 | HRV000001002 | 8-TP | 4,75 |
| 7 | HRV000016103 | 99-MU | 5,02 |
| 8 | HRV000016077 | 96-TI | 4,99 |
| 9 | HRV000001608 | 132-TI | 4,87 |
| 10 | HRV000015958 | 103-TI | 4,71 |
| 11 | HRV000015522 | 797-BG | 13,99 |
| 12 | HRV000016087 | 89-MU | 5,54 |

V.

Pravo ribolova tune plivaricom tunolovkom u 2014. godini ima najviše 9 plovila s najvećom kvotom nakon prebacivanja kvote za 2014. godinu sukladno odredbama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« broj 11/2014) i točke VI. ove Odluke i to po kategorijama sukladno stavku 4. članka 10. Pravilnika.

Pravo ribolova smije se prenijeti na drugo plovilo temeljem odredbi članka 10. Pravilnika.

Za ulov tune u Jadranu veličine 8 – 30 kg namijenjene uzgoju smije se iskoristiti najviše 90% od dodijeljene individualne kvote iz stavka 1. ove točke.

VI.

Dodijeljena kvota za 2014. godinu smije se ustupiti drugim plovilima ovlaštenika povlastice koji imaju dodijeljenu kvotu, o čemu se mora obavijestiti Ministarstvo poljoprivrede (u daljnjem tekstu: Ministarstvo) na temelju odredbi Pravilnika.

Dodijeljena Državna i Trajna individualna kvota smije se ustupiti drugim plovilima ovlaštenika povlastice koji imaju dodijeljenu kvotu, o čemu se mora obavijestiti Ministarstvo na temelju odredbi Pravilnika. Ustupanje dodijeljene trajne kvote plovilima iz ovog stavka smatra se trajnim ustupanjem.

Dodijeljena Državna kvota smije se ustupiti i drugim plovilima ovlaštenika povlastice koji su upisani u Registar ribarske flote Republike Hrvatske i koji imaju upisanu plivaricu tunolovku a o čemu moraju obavijestiti Ministarstvo na temelju odredbi Pravilnika.

Dodijeljena Trajna individualna kvota smije se ustupiti i drugim plovilima ovlaštenika povlastice koji su upisani u Registar ribarske flote Republike Hrvatske i koji imaju upisanu plivaricu tunolovku ili udičarske alate za lov tune a o čemu moraju obavijestiti Ministarstvo na temelju odredbi Pravilnika. Ustupanje dodijeljene trajne kvote plovilima iz ovog stavka smatra se trajnim ustupanjem.

Ukoliko nakon isteka razdoblja navedenog u stavku 18. članka 4. Pravilnika i prebacivanja kvote broj plovila s izlovnom kvotom za 2014. godinu prijeđe broj naveden u članku 10. Pravilnika, kvota prekobrojnih plovila ravnomjerno će se razdijeliti na plovila koja imaju pravo sudjelovanja u ribolovu u 2014. godini.

Maksimalni udio u ukupnoj izlovnoj kvoti Republike Hrvatske za mreže plivarice tunolovke po jednom ovlašteniku bez obzira na broj plovila ili uzgajališta mora biti sukladan odredbama Pravilnika iz članka 5. stavka 3. kao i članka 15. stavka 4.

VII.

Ova odluka stupa na snagu prvog dana nakon njezine objave u »Narodnim novinama«.

Klasa: 324-01/14-01/09

Urbroj: 525-13/0323-14-4

Zagreb, 30. siječnja 2014.

Ministar
Tihomir Jakovina, v. r.

12 31.01.2014 Odluka o kriterijima raspodjele državne kvote i trajne individualne kvote u 2014. godini

12 31.01.2014 Odluka o kriterijima raspodjele državne kvote i trajne individualne kvote u 2014. godini

Odluka, NN 12/2014-226